2.9 การจัดการ ผังโครงสร้างองค์กร บมจ. แอล.พี.เอ็น. ดีเวลลอปเมนท์ กรุ๊ป

โครงสร้างการจัดการ

1.1 โครงสร้างกรรมการของบริษัท ประกอบด้วยคณะกรรมการทั้งหมด 4 ชุด ประกอบด้วย
คณะกรรมการบริษัท คณะกรรมการบริหาร คณะกรรมการตรวจสอบ
คณะอนุกรรมการพิจารณาค่าตอบแทน โดยมีรายละเอียดดังนี้

คณะกรรมการบริษัท

คณะกรรมการบริษัทมีจำนวน 14 ท่านได้แก่

1. นายปกรณ์ ทวีสิน ประธานกรรมการ (กรรมการอิสระ)

2. ศาสตราจารย์ศิริ เกวลินสฤษดิ์ รองประธานกรรมการ (กรรมการอิสระ)

3. นายทวีชัย จิตตสรณชัย รองประธานกรรมการ

4. นายอมรศักดิ์ นพรัมภา กรรมการ (กรรมการอิสระ)

5. นายเทพ รุ่งธนาภิรมย์ กรรมการ (กรรมการอิสระ)

6. นายวีระศักดิ์ วหาวิศาล กรรมการ (กรรมการอิสระ)

7. นายวุฒิพล สุริยาภิวัฒน์ กรรมการ (กรรมการอิสระ)

8. นายธีรชัย ปัญจทรัพย์ กรรมการ

9. นางจงจิตต์ ฐปนางกูร กรรมการ

10.นายทิฆัมพร เปล่งศรีสุข กรรมการ

11. นางยุพา เตชะไกรศรี กรรมการ

12. นายพิเชษฐ ศุภกิจจานุสันติ์ กรรมการ

13. นายคัมภีร์ จองธุระกิจ กรรมการ

14. นายโอภาส ศรีพยัคฆ์ กรรมการ

 โดยมีนางสาวภาวนี เพชรแสงใสกุล เป็น เลขานุการคณะกรรมการบริษัท

อำนาจหน้าที่ของคณะกรรมการบริษัท

คณะกรรมการบริษัทมีอำนาจหน้าที่ในการจัดการบริษัท ให้เป็นไปตามวัตถุประสงค์
ข้อบังคับและมติที่ประชุมผู้ถือหุ้น โดยเป็นผู้กำหนดนโยบายสำคัญในการดำเนินธุรกิจของบริษัท
และกำกับดูแลการดำเนินกิจการของบริษัทผ่านทางคณะกรรมการบริหารที่แต่งตั้งขึ้น
ตลอดจนกลั่นกรองเรื่องที่จะเข้าสู่การพิจารณาของที่ประชุมผู้ถือหุ้น

การแต่งตั้งคณะกรรมการบริษัท

ในการประชุมสามัญประจำปีผู้ถือหุ้นทุกครั้งกรรมการจะต้องพ้นจากตำแหน่ง จำนวนหนึ่งในสาม
และที่ประชุมผู้ถือหุ้นจะเลือกตั้งคณะกรรมการเข้ามาทดแทนเท่าจำนวนที่พ้นจากตำแหน่ง
โดยกรรรมการที่พ้นจากตำแหน่งยังสามารถได้รับการแต่งตั้งให้เข้ามาดำรงตำแหน่งกรรมการของบริษัทใหม่ได้อีก

ในการลงคะแนนเสียงเลือกตั้งกรรมการ ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
และผู้ถือหุ้นแต่ละคน จะต้องใช้คะแนนเสียงของตน ที่มีทั้งหมดเลือกตั้งบุคคลคนเดียว หรือหลายคน
เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
บุคคลซึ่งได้รับคะแนนเสียงสูงสุด
ตามลำดับลดหลั่นลงมาจะเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันและเกินจำนวนกรรมการที่จะพึงเลือกตั้งในครั้งนั้น
ให้ผู้เป็นประธานที่ประชุมเป็นผู้ออกเสียงชี้ขาด

คณะกรรมการตรวจสอบ

คณะกรรมการตรวจสอบ ประกอบด้วยผู้ทรงคุณวุฒิ 3ท่าน ดังนี้

1. นายอมรศักดิ์ นพรัมภา ประธานคณะกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวีระศักดิ์ วหาวิศาล กรรมการตรวจสอบ

นางสาวปวีณ์ริสา วสิษฐ์ตระกูล เลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิภาพ

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาเสนอค่าตอบแทน

5.  พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยง หรือรายการที่อาจมี
    ความขัดแย้ง ทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรม.การตรวจสอบโดยเปิดเผยไว้ในรายงานประจำปีของบริษัท

การแต่งตั้งคณะกรรมการตรวจสอบ

คณะกรรมการตรวจสอบมีวาระการดำรงตำแหน่งคราวละ 2 ปี และจะมีการแต่งตั้งใหม่ทุก 2 ปี
โดยที่ประชุมคณะกรรมการบริษัท

คณะกรรมการชุดปัจจุบัน มีวาระระหว่าง วันที่ 1 กุมภาพันธ์ 2549 ถึง 30 เมษายน 2551
ตามมติการประชุมคณะกรรมการบริษัทครั้งที่ 7/2548 วันที่ 22 ธันวาคม 2548

คณะกรรมการบริหาร

คณะกรรมการบริหาร มีจำนวนทั้งสิ้น 5 ท่าน ดังนี้

1. นาย ทิฆัมพร เปล่งศรีสุข ประธานเจ้าหน้าที่บริหาร และประธานคณะกรรมการบริหาร

2. นายพิเชษฐ ศุภกิจจานุสันติ์ กรรมการบริหาร

3. นางยุพา เตชะไกรศรี กรรมการบริหาร

4. นายคัมภีร์ จองธุระกิจ กรรมการบริหาร

5. นายโอภาส ศรีพยัคฆ์ กรรมการบริหาร

อำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ในการกำกับ ดูแลการจัดการและการดำเนินธุรกิจของบริษัท
รับผิดชอบในการปฏิบัติงานประจำของบริษัท
ใช้อำนาจในส่วนที่ได้รับมอบหมายจากคณะกรรมการบริษัท
เพื่อดำเนินธุรกิจและพัฒนาโครงการและงานที่เกี่ยวข้อง
บริหารงบประมาณตามที่ได้รับอนุมัติหลักเกณฑ์จาก คณะกรรมการบริษัท ลงนามนิติกรรมต่าง
ๆที่มีผลผูกพันบริษัท ปฏิบัติตามระเบียบข้อบังคับบริษัท
และนโยบายที่กำหนดโดยคณะกรรมการบริษัทและผู้ถือหุ้น
ตลอดจนกลั่นกรองเรื่องที่ฝ่ายจัดการเสนอให้
พิจารณาในส่วนที่นอกเหนือจากอำนาจของคณะกรรมการบริหารเพื่อนำเสนอต่อคณะกรรมการบริษัทอีกชั้นหนึ่ง
และมีอำนาจในการบริหารงานตามแผนงานและงบประมาณที่ได้รับอนุมัติ ในกรณีที่มีการลงทุน
ในโครงการ หรือกิจกรรมที่ไม่อยู่ในแผนงานที่ได้รับอนุมัติไว้
มีการกำหนดอำนาจอนุมัติการลงทุนได้ไม่เกิน 10 ล้านบาท
โดยจะต้องนำเสนอให้คณะกรรมการพิจารณาเห็นชอบในภายหลังทันที

การแต่งตั้งคณะกรรมการบริหาร

คณะกรรมการบริหารได้รับการแต่งตั้งโดยคัดเลือกจากที่ประชุมคณะกรรมการบริษัท
โดยพิจารณาที่ความรู้ความสามารถ ความเป็นมืออาชีพในสาขาที่หลากหลาย และเอื้อกับธุรกิจ
ซึ่งประกอบด้วยผู้เริ่มก่อตั้งเดิมที่มีความรู้ความสามารถ ความชำนาญในธุรกิจพัฒนาอสังหาริมทรัพย์
และอีกส่วนหนึ่งจะเป็นบุคคลที่มีความเป็นมืออาชีพและชำนาญเฉพาะด้านที่คณะกรรมการเห็นว่าจะสามารถเสริมศักยภาพในการบริหารจัดการ
และมีวิสัยทัศน์ เพื่อร่วมนำพาธุรกิจให้ก้าวหน้าต่อไปได้

การพิจารณาคัดสรรผู้ที่จะเข้าดำรงตำแหน่งกรรมการบริหารที่มาจากบุคคลภายนอก
เป็นหน้าที่ของคณะกรรมการบริหาร โดยพิจารณาที่คุณวุฒิ ประสบการณ์
การเข้าได้กับองค์กรและวัฒนธรรม เมื่อตรวจสอบคุณสมบัติต่างๆ
และเมื่อได้รับความเห็นชอบจากคณะกรรมการบริหาร แล้วจึงนำเสนอ
ให้คณะกรรมการบริษัทพิจารณาอีกชั้นหนึ่ง

กรรมการบริหารแต่ละท่านที่มีความประสงค์จะลาออก จะต้องทำหนังสือเป็นลายลักษณ์อักษร
เสนอต่อที่ประชุมคณะกรรมการบริษัท เพื่อทราบอย่างน้อย 3 เดือนล่วงหน้า มีการจัดทำรายงานสรุป
ความรับผิดชอบเพื่อการรับช่วงงานและการบริหารจัดการที่ไม่ติดขัด

คณะอนุกรรมการพิจารณาค่าตอบแทน

ในปี 2549 ได้มีการแต่งตั้งคณะอนุกรรมการพิจารณาค่าตอบแทนของบริษัท โดยที่ประชุม
คณะกรรมการบริษัท ครั้งที่ 5/2549 เมื่อวันที่ 10 พฤศจิกายน 2549 เพื่อพิจารณาค่าตอบแทน ของ
คณะกรรมการ ผู้บริหาร และพนักงานในองค์กร

คณะอนุกรรมการพิจารณาค่าตอบแทน มีจำนวนทั้งสิ้น 4 ท่าน ดังนี้

1. นายอมรศักดิ์ นพรัมภา ประธานคณะอนุกรรมการพิจารณาค่าตอบแทน

  และประธานคณะกรรมการตรวจสอบ

2. นายเทพ รุ่งธนาภิรมย์ กรรมการอิสระ และกรรมการตรวจสอบ

3. นายวีระศักดิ์ วหาวิศาล กรรมการอิสระ และกรรมการตรวจสอบ

4. นายวุฒิพล สุริยาภิวัฒน์ กรรมการอิสระ

อำนาจหน้าที่ของคณะอนุกรรมการพิจารณาค่าตอบแทน

คณะอนุกรรมการพิจารณาค่าตอบแทน ได้รับมอบหมายให้พิจารณาแนวทางการกำหนดค่าตอบแทน
เบี้ยประชุม และผลตอบแทนอื่นๆ ของคณะกรรมการ คณะกรรมการบริหาร และพนักงานของบริษัท
เพื่อให้เกิด ความเหมาะสมยุติธรรมทั้งกับผู้ถือหุ้น ผู้มีส่วนได้เสีย และพนักงานเอง
โดยจะพิจารณาจากสภาวะอุตสาหกรรม อัตราค่าครองชีพ
ค่าของงานตามภาระหน้าที่ที่ได้รับมอบหมาย

2.  หลักเกณฑ์ในการคัดเลือกกรรมการอิสระ

  คณะกรรมการจะเป็นผู้พิจารณาสรรหาผู้ที่เหมาะสมที่จะเข้าดำรงตำแหน่งกรรมการอิสระของบริษัท
  โดย

พิจารณาจากคุณวุฒิ ตำแหน่งทางสังคม ความเกี่ยวโยง การไม่มีผลกระทบหรือความขัดแย้งทางธุรกิจ
นำเสนอให้ทางกรรมการบริษัทพิจารณา โดยได้วางกรอบของหลักเกณฑ์ไว้ดังนี้

1. เป็นผู้ทรงคุณวุฒิ ได้รับการยอมรับนับถือทางสังคม และทางธุรกิจ

  2. ไม่มีประวัติที่แสดงความเสื่อมเสียชื่อเสียง ไม่มีความเกี่ยวพันทางคดี ข้อพิพาท
  หรือการกระทำผิด ทางกฎหมายหรือศีลธรรมอันดี

3. มีความเป็นอิสระ

  4. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ ผู้สอบบัญชี ทนายความ หรือเป็นผู้มีอำนาจควบคุมบริษัท
  หรือบริษัทในเครือ บริษัทร่วม หรือเป็น บุคคล ที่อาจมี ความขัดแย้ง ไม่มีผลประโยชน์
  หรือส่วนได้เสีย

  5. ไม่มีความสัมพันธ์ทางธุรกิจ ไม่มีผลประโยชน์ได้เสียไม่ว่าทางตรงหรือทางอ้อม
  ทั้งในด้านการเงิน และการบริหารงานของบริษัท บริษัทในเครือ บริษัทร่วม
  หรือบุคคลที่อาจมีความขัดแย้ง ในลักษณะที่จะทำให้ขาดความเป็นอิสระ

  6. ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วมหรือบุคคล

  ที่อาจมีความขัดแย้ง และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
  หรือผู้ถือหุ้นรายใหญ่

1.3 การประชุมของคณะกรรมการ ในปี 2549 ที่ผ่านมามีการประชุมดังนี้

-   คณะกรรมการบริษัทมีการประชุมตามวาระปกติ จำนวน 6 ครั้ง

-   คณะกรรมการบริหารมีการประชุมตามวาระปกติ จำนวน 23 ครั้ง

-   คณะกรรมการตรวจสอบมีการประชุม จำนวน 4 ครั้ง

-   คณะอนุกรรมการพิจารณาค่าตอบแทนมีการประชุม จำนวน 1 ครั้ง

โดยการเข้าร่วมประชุมของคณะกรรมการแต่ละท่านสรุปได้ดังนี้

+-----------------+--------+-----------+--------+-----------+--------+
| รายชื่อ           | จ      |           |        |           |        |
|                 | ำนวนคร |           |        |           |        |
|                 | ั้งที่เข้าร |           |        |           |        |
|                 | ่วมประช |           |        |           |        |
|                 | ุมจากจำ |           |        |           |        |
|                 | นวนรวม |           |        |           |        |
+-----------------+--------+-----------+--------+-----------+--------+
|                 | คณะก   | คณะกรร    | คณะก   | คณะ       | เ      |
|                 | รรมการ | มการบริหาร | รรมการ | อนุกรรมการ | หตุผลใน |
|                 |        |           |        |           |        |
|                 | บริษัท   | รวม 23    | ต      | พิจารณ     | การล   |
|                 |        | ครั้ง       | รวจสอบ | าค่าตอบแทน | าประชุม |
|                 | รวม 6  |           |        |           |        |
|                 | ครั้ง    |           | รวม 4  | รวม 1 ครั้ง |        |
|                 |        |           | ครั้ง    |           |        |
+-----------------+--------+-----------+--------+-----------+--------+
| 1. นายปกรณ์ ทวีสิน | 6      | -         | -      | -         |        |
+-----------------+--------+-----------+--------+-----------+--------+
| 2. ศาสตราจารย์ศิริ | 6      | -         | -      | -         |        |
| เกวลินสฤษดิ์       |        |           |        |           |        |
+-----------------+--------+-----------+--------+-----------+--------+
| 3. นายทวีชัย      | 6      | -         | -      | -         |        |
| จิตตสรณชัย        |        |           |        |           |        |
+-----------------+--------+-----------+--------+-----------+--------+
| 4. นายอมรศักดิ์    | 6      | -         | 4      | 1         |        |
| นพรัมภา          |        |           |        |           |        |
+-----------------+--------+-----------+--------+-----------+--------+
| 5. นายเทพ       | 6      | -         | 4      | 1         |        |
| รุ่งธนาภิรมย์       |        |           |        |           |        |
+-----------------+--------+-----------+--------+-----------+--------+
| 6. นายวีระศักดิ์    | 6      | -         | 3      | 1         |        |
| วหาวิศาล         |        |           |        |           |        |
+-----------------+--------+-----------+--------+-----------+--------+
| 7. นายวุฒิพล      | 5      | -         | 1      | 1         | ต      |
| สุริยาภิวัฒน์        |        |           |        |           | ิดภารกิจ |
+-----------------+--------+-----------+--------+-----------+--------+
| 8. นายธีรชัย      | 6      | -         | -      | -         |        |
| ปัญจทรัพย์         |        |           |        |           |        |
+-----------------+--------+-----------+--------+-----------+--------+
| 9. นางจงจิตต์     | 6      | -         | -      | -         |        |
| ฐปนางกูร         |        |           |        |           |        |
+-----------------+--------+-----------+--------+-----------+--------+
| 10. นายทิฆัมพร    | 6      | 23        | -      | -         |        |
| เปล่งศรีสุข        |        |           |        |           |        |
+-----------------+--------+-----------+--------+-----------+--------+
| 11. นางยุพา      | 6      | 23        | -      | -         |        |
| เตชะไกรศรี       |        |           |        |           |        |
+-----------------+--------+-----------+--------+-----------+--------+
| 12. นายพิเชษฐ    | 6      | 23        | -      | -         |        |
| ศุภกิจจานุสันติ์      |        |           |        |           |        |
+-----------------+--------+-----------+--------+-----------+--------+
| 13. นายคัมภีร์     | 6      | 23        | -      | -         |        |
| จองธุระกิจ        |        |           |        |           |        |
+-----------------+--------+-----------+--------+-----------+--------+
| 14. นายโอภาส    | 6      | 23        | -      | -         |        |
| ศรีพยัคฆ์          |        |           |        |           |        |
+-----------------+--------+-----------+--------+-----------+--------+

จำนวนครั้งของการเข้าร่วมประชุมของคณะกรรมการแต่ละคณะ ปี 2549

(2) การสรรหากรรมการ

การสรรหากรรมการ คณะกรรมการบริหารมีอำนาจหน้าที่พิจารณา คัดเลือก และกลั่นกรองบุคคลที่มี

คุณสมบัติเหมาะสม เสนอต่อที่ประชุมกรรมการ เพื่อเปรียบเทียบคุณสมบัติและคัดเลือกผู้ที่เหมาะสม
และให้ คณะกรรมการนำชื่อเสนอต่อที่ประชุมผู้ถือหุ้นเลือกตั้งให้ดำรงตำแหน่ง
โดยในการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกึ่งหนึ่งของจำนวนเสียงทั้งหมดของผู้ถือหุ้นที่มาประชุม
และออกเสียง

การสรรหาผู้บริหารในระดับผู้จัดการฝ่ายขึ้นไป จะพิจารณาคัดเลือกโดยกรรมการผู้จัดการ
และผ่านความเห็นชอบจากคณะกรรมการบริหารอีกชั้นหนึ่ง หลังจากได้รับเลือกเข้าเป็นกรรมการ
ฝ่ายจัดการได้จัดให้มีการปฐมนิเทศกรรมการใหม่ โดยจะใช้เวลาไม่เกิน 1 วัน

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวน 1 ใน 3 ถ้าจำนวน
กรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3
กรรมการ ที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้ใช้วิธีจับสลากกัน ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจ ได้รับเลือกตั้งใหม่ได้

 (3) ค่าตอบแทนของคณะกรรมการ และผู้บริหาร

3.1 ค่าตอบแทนที่เป็นตัวเงิน

(1) กรรมการบริษัท จะได้รับเบี้ยประชุมประจำเดือนทุกเดือน ในปี 2549
    บริษัทมีกรรมการบริษัทรวม 14 ท่าน โดยได้รับเบี้ยประชุม 9 ท่าน
    (กรรมการบริษัทที่ดำรงตำแหน่งกรรมการบริหาร จำนวน 5
    ท่านจะไม่ได้รับเบี้ยประชุมประจำเดือน) สำหรับอนุกรรมการที่ได้รับการแต่งตั้งเป็นการถาวร
    เช่น คณะกรรมการตรวจสอบ จะได้รับค่าตอบแทนต่างหากเป็นเบี้ยประชุมอีกส่วนหนึ่ง ตาม
    รายละเอียดดังนี้

+---------------------------+--------------+---------------+---------+
| ชื่อคณะกรรมการ / ตำแหน่ง *   | ค่าตอบแทน     | บำเหน็จประจำปี  | รวม     |
|                           |              | 2549          |         |
|                           | (บาท/ปี)      |               | (บาท)   |
|                           |              | (บาท)         |         |
+---------------------------+--------------+---------------+---------+
| 1. นายปกรณ์ ทวีสิน           | 800,000      | 227,500       | 1,      |
|                           |              |               | 252,500 |
| ประธานกรรมการ             |              |               |         |
+---------------------------+--------------+---------------+---------+
| 2. ศาสตราจารย์ศิริ เกวลินสฤษดิ์ | 340,000      | 270,000       | 610,000 |
|                           |              |               |         |
| รองประธานกรรมการ          |              |               |         |
+---------------------------+--------------+---------------+---------+
| 3. นายทวีชัย จิตตสรณชัย       | 220,000      | 90,000        | 220,000 |
|                           |              |               |         |
| รองประธานกรรมการ          |              |               |         |
+---------------------------+--------------+---------------+---------+
| 4. นายอมรศักดิ์ นพรัมภา       | 585,000      | 20,000        | 605,000 |
|                           |              |               |         |
| ประธานกรรมการตรวจสอบ /    |              |               |         |
|                           |              |               |         |
| กรรมการ                   |              |               |         |
+---------------------------+--------------+---------------+---------+
| 5. นายเทพ รุ่งธนาภิรมย์       | 520,000      | 240,000       | 760,000 |
|                           |              |               |         |
| กรรมการตรวจสอบ / กรรมการ  |              |               |         |
+---------------------------+--------------+---------------+---------+
| 6. นายวีระศักดิ์ วหาวิศาล      | 360,000      | -             | 360,000 |
|                           |              |               |         |
| กรรมการตรวจสอบ / กรรมการ  |              |               |         |
+---------------------------+--------------+---------------+---------+
| 7. นายวุฒิพล สุริยาภิวัฒน์       | 320,000      | 240,000       | 560,000 |
|                           |              |               |         |
| กรรมการ                   |              |               |         |
+---------------------------+--------------+---------------+---------+
| 8. นายธีรชัย ปัญจทรัพย์        | 220,000      | 90,000        | 310,000 |
|                           |              |               |         |
| กรรมการ                   |              |               |         |
+---------------------------+--------------+---------------+---------+
| 9. นางจงจิตต์ ฐปนางกูร       | 220,000      | 90,000        | 310,000 |
|                           |              |               |         |
| กรรมการ                   |              |               |         |
+---------------------------+--------------+---------------+---------+
| รวม                       | 3,585,000    | 1,267,500     | 4,      |
|                           |              |               | 852,500 |
+---------------------------+--------------+---------------+---------+

หมายเหตุ * - ศาสตราจารย์ศิริ เกวลินสฤษดิ์ ขอลาออกจากตำแหน่งตามที่ดำรงตำแหน่งครบ 2
วาระต่อเนื่อง ประธาน

  กรรมการตรวจสอบและได้รับการแต่งตั้ง ให้ดำรงตำแหน่งรองประธานกรรมการ
  โดยมีผลตั้งแต่วันที่ 25 เมษายน 2549

  - แต่งตั้งนายทวีชัย จิตตสรณชัยให้ดำรงตำแหน่ง รองประธานกรรมการโดยมีผลตั้งแต่วันที่ 25
  เมษายน 2549

- แต่งตั้งนายอมรศักดิ์ นพรัมภาให้ดำรงตำแหน่ง ประธานกรรมการตรวจสอบ โดยมีผลตั้งแต่วันที่
25

เมษายน 2549

  - นายวุฒิพล สุริยาภิวัฒน์ ขอลาออกจากตำแหน่งกรรมการตรวจสอบตามที่ดำรงตำแหน่งครบ 2
  วาระต่อเนื่อง และได้รับการแต่งตั้งให้ดำรงตำแหน่ง กรรมการบริษัท โดยมีผลตั้งแต่วันที่ 25
  เมษายน 2549

- ที่ประชุมใหญ่สามัญผู้ถือหุ้นประจำปี 2549 มีมติแต่งตั้งนายวีระศักดิ์ วหาวิศาล ให้ดำรงตำแหน่ง

  คณะกรรมการบริษัท และดำรงตำแหน่งกรรมการตรวจสอบแทนนายวุฒิพล สุริยาภิวัฒน์ ที่ขอลาออก
  โดยมีผลตั้งแต่วันที่ 25 เมษายน 2549

(2) ค่าตอบแทนของคณะกรรมการบริหารและผู้บริหาร

กรรมการบริหารและผู้บริหารของบริษัทรวมทั้งสิ้นจำนวน 7 คน มีค่าตอบแทนในปี2549 รวม
33,836,715 ประกอบด้วยเงินเดือน โบนัส และกองทุนสำรองเลี้ยงชีพ ของกรรมการบริหารและ
ผู้บริหารของ บริษัทฯ

3.2 ค่าตอบแทนอื่น (ที่ไม่ใช่เงิน)

  บริษัทได้จัดตั้งกองทุนสำรองเลี้ยงชีพพนักงาน
  โดยที่พนักงานส่งเงินเข้าเป็นเงินสะสมของกองทุนโดย

สมัครใจในอัตราร้อยละ 2-4 ของเงินเดือน และบริษัทจ่ายสมทบในอัตราร้อยละ 3-7
ของเงินเดือน โดยขึ้นอยู่กับ ระยะเวลาที่ทำงานกับบริษัท

(4) การรายงานการปฏิบัติตามหลักการกำกับดูแลกิจการที่ดี 15 ข้อ

1.  นโยบายเกี่ยวกับการกำกับดูแลกิจการ

  คณะกรรมการบริษัทตระหนักและให้ความสำคัญในหลักการกำกับดูแลกิจการที่ดี เน้นความ
  โปร่งใสของการดำเนินธุรกิจ เพื่อเพิ่มความเชื่อมั่นแก่ผู้ถือหุ้น ผู้ลงทุน และผู้เกี่ยวข้องทุกฝ่าย
  แนวทางการสนับสนุนการกำกับดูแลกิจการที่ดีครอบคลุมหลักสำคัญ ดังนี้

-   การปฏิบัติต่อผู้ถือหุ้น และผู้ที่มีส่วนได้เสียอย่างเท่าเทียม และเป็นธรรม

-   คณะกรรมการทุ่มเท มุ่งมั่น ในการปฏิบัติหน้าที่ด้วยความรอบคอบ โปร่งใส เพื่อประโยชน์
    สูงสุด ทั้งต่อองค์กร ผู้ถือหุ้น และผู้มีส่วนได้เสียทั้งหมด

-   บริษัทมีการกำหนดจรรยาบรรณทางธุรกิจของคณะกรรมการ และของพนักงานเพื่อเป็นหลัก
    และแนวทางในการปฏิบัติให้สอดคล้องกับการกำกับดูแลกิจการที่ดี

2.  สิทธิของผู้ถือหุ้น

  บริษัทมีนโยบายถือปฏิบัติต่อผู้ถือหุ้นทุกรายอย่างเท่าเทียมกัน ไม่ว่าผู้ถือหุ้นนั้นจะเป็นรายย่อย
  หรือชาวต่างชาติ นักลงทุนสถาบัน หรือผู้ถือหุ้นรายใหญ่โดยผู้ถือหุ้นทุกรายมีสิทธิและ
  ความเท่าเทียม กัน ดังนี้

  1. สิทธิในการได้รับใบหุ้น โอนหุ้น และสิทธิในการรับทราบข้อมูลอย่างสม่ำเสมอและทันเวลา

  2. สิทธิในการรับส่วนแบ่งกำไรร่วมกันอย่างเท่าเทียม

  3. สิทธิในการเข้าร่วมประชุมผู้ถือหุ้น แสดงความเห็น ให้ข้อเสนอแนะ และร่วมพิจารณาตัดสินใจ

  ในการเปลี่ยนแปลงที่สำคัญต่าง ๆ เช่น การแต่งตั้งคณะกรรมการบริษัท การแต่งตั้งผู้สอบบัญชี

4.  สิทธิในการแต่งตั้งกรรมการบริษัท

  5. สิทธิตามกฎหมายอื่นๆ

  ในปี 2549 บริษัทจัดให้มีการประชุมผู้ถือหุ้นจำนวน 1 ครั้ง คือการประชุมใหญ่สามัญประจำปี
  2549 โดยจัดให้มีขึ้นที่สำนักงานใหญ่ของบริษัท ซึ่งมีห้องประชุม และโสตทัศนูปกรณ์ที่ครบถ้วน
  สมบูรณ์ มีการจัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
  อย่างพอเพียงให้ผู้ถือหุ้นล่วงหน้าก่อนวันประชุมประมาณ 10 วันทำการ โดยในแต่ละวาระ
  มีการนำเสนอความเห็นของคณะกรรมการประกอบ มีการประกาศเชิญประชุมในหนังสือพิมพ์
  เพื่อให้ ผู้ถือหุ้นรับทราบรายละเอียดอย่างทั่วถึง สำหรับหนังสือมอบฉันทะที่จัดเตรียมให้ผู้ถือหุ้น
  ในกรณีที่ไม่สามารถมาด้วยตนเองได้นั้น บริษัทได้ปรับปรุง
  ตามระเบียบกระทรวงพาณิชย์ที่ออกบังคับ ใช้ใหม่ในปี 2545
  และเพิ่มทางเลือกให้ผู้ถือหุ้นที่ไม่สามารถมาร่วมประชุม ให้สามารถมอบฉันทะ
  ให้คณะกรรมการอิสระท่านใดท่านหนึ่งเป็นตัวแทนในการออกเสียงลงคะแนนในแต่ละวาระ

3.  สิทธิของผู้มีส่วนได้เสีย

  บริษัทเคารพสิทธิของผู้มีส่วนได้ส่วนเสียต่างๆ
  และได้กำหนดเป็นแนวปฏิบัติไว้ในจรรยาบรรณของบริษัทเพื่อให้เกิดความมั่นใจว่าสิทธิตามกฎหมายที่เกี่ยวข้องใด
  ๆ ของผู้มีส่วนได้ส่วนเสีย ทั้งพนักงาน คู่ค้า เจ้าหนี้ ลูกค้า คู่แข่ง ตลอดจนชุมชน
  เพื่อให้กิจการของบริษัทฯดำเนินไปด้วยดี
  มีความมั่นคงและตอบสนองผลประโยชน์ที่เป็นธรรมแก่ทุกฝ่าย ดังนี้

  - พนักงาน บริษัทได้ปฏิบัติกับพนักงานอย่างเท่าเทียม เป็นธรรม มีเหตุมีผล
  และให้ผลตอบแทนที่เหมาะสม วางแผนการเพิ่มพูนความรู้และการเติบโต

  - คู่ค้า บริษัทมีการซื้อสินค้า และบริการจากคู่ค้าตามเงื่อนไขทางการค้า ไม่เอารัดเอาเปรียบ
  มีการ ตกลง และปฏิบัติตามสัญญาต่อคู่ค้าทุกรายอย่างเปิดเผยและถูกต้อง

  - เจ้าหนี้ บริษัทปฏิบัติตามเงื่อนไขการกู้ยืมเงินตามข้อตกลงที่ระบุในสัญญาทุกประการ

  - ลูกค้า บริษัทให้ความสำคัญ และรับผิดชอบต่อลูกค้าทุกรายอย่างสม่ำเสมอ รับผิดชอบต่อ
  คุณภาพและมาตรฐานผลิตภัณฑ์ตามที่ได้โฆษณาไว้ รักษาความลับลูกค้ามีหน่วย
  งานที่ทำหน้าที่รับเรื่องร้องเรียนของลูกค้าเพื่อรับดำเนินการแก้ไขปัญหาให้แก่ลูกค้าโดยเร็วที่สุด
  ตลอดจนการสร้างคุณภาพชีวิตที่ดี เสริมความอบอุ่น ของสมาชิกทุกคน ในครอบครัว
  และสร้างความสัมพันธ์ระหว่างลูกค้าด้วยกิจกรรมต่าง ๆ อย่างต่อเนื่อง

  - คู่แข่ง บริษัทประพฤติตามกรอบกติกาการแข่งขันที่ดี ใช้หลักคู่แข่งเชิงพันธมิตรอันเป็น

  การส่งเสริมซึ่งกันและกัน ในกรอบที่ไม่ก่อให้เกิดความเสียหายทางธุรกิจ และความสัมพันธ์

  - ชุมชน บริษัทให้ความสำคัญกับชุมชน รับผิดชอบต่อสภาพแวดล้อม ของชุมชน
  ที่ได้รับผลกระทบจากการเข้าไปพัฒนาโครงการ มีการตรวจสอบและสร้างเสริม
  ในสิ่งที่เป็นประโยชน์ต่อชุมชนโดยรวมผ่านทางหน่วยงานราชการและมีหน่วยงานที่จัดตั้งขึ้นเพื่อตรวจตราและควบคุมตามมาตรฐานที่วางไว้อย่างต่อเนื่อง

4.  การประชุมผู้ถือหุ้น

  ในการประชุมใหญ่สามัญผู้ถือหุ้น ประจำปี 2549 บริษัทเรียนเชิญคณะกรรมการ
  เข้าร่วมประชุมด้วย โดยมีกรรมการเข้าร่วมประชุม ทั้งสิ้น 14 ท่าน เป็นกรรมการอิสระ
  และกรรมการ ตรวจสอบ 6 ท่าน ประธานกรรมการบริษัท
  ซึ่งเป็นกรรมการอิสระทำหน้าที่ประธานในที่ประชุม
  บริษัทได้ถือปฏิบัติให้มีการแถลงให้ผู้ถือหุ้นได้รับทราบสิทธิตามข้อบังคับของบริษัท วิธีการในการ
  ดำเนินการประชุม วิธีการใช้สิทธิลงคะแนนและสิทธิในการแสดงความเห็น
  และประธานในที่ประชุม เปิดโอกาสให้ผู้ถือหุ้นมีสิทธิตรวจสอบการดำเนินงานของบริษัท
  สอบถามและแสดงความคิดเห็น
  ตามความเหมาะสมรวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
  ตลอดจนมอบหมายให้กรรมการที่รับผิดชอบตอบคำถามผู้ถือหุ้นทั้งหมดจนเป็นที่พอใจก่อนการลงคะแนนหรือมีมติในแต่ละวาระซึ่งการลงคะแนนเป็นไปโดยอิสระ
  โปร่งใส ตรวจสอบได้ ทั้งนี้ ประธานกรรมการที่ประชุมได้จัดสรรเวลาให้อย่างเหมาะสม
  เพียงพอ

5.  ภาวะผู้นำและวิสัยทัศน์

    -   คณะกรรมการมีส่วนร่วมในการกำหนดและเห็นชอบ วิสัยทัศน์ พันธกิจ และงบประมาณ
        ของบริษัท มีการรายงานความเป็นไปทางธุรกิจ และการใช้งบประมาณต่อคณะกรรมการ
        อย่างต่อเนื่อง

    -   คณะกรรมการมอบหมายให้กรรมการตรวจสอบเข้มงวดเรื่องระบบควบคุมภายใน
        การตรวจสอบภายใน
        และติดตามการดำเนินการอย่างใกล้ชิดเพื่อประโยชน์สูงสุดของผู้ถือหุ้น
        ผู้มีส่วนได้เสียตามหลักบรรษัทภิบาล

    -   คณะกรรมการทำหน้าที่กำกับดูแลให้คณะกรรมการบริหารดำเนินการตามนโยบายที่กำหนดไว้
        คณะกรรมการบริหารมีอำนาจในการบริหารงานตามแผนงานและงบประมาณที่ได้รับอนุมัติ
        ในกรณีที่มีการลงทุนในโครงการหรือกิจกรรมที่ไม่อยู่ในแผนงานที่ได้รับอนุมัติไว้ มีการ
        กำหนดอำนาจอนุมัติการลงทุนได้ไม่เกิน 10 ล้านบาท โดยจะต้องนำเสนอ
        ให้คณะกรรมการ พิจารณาเห็นชอบในภายหลังทันที

6.  ความขัดแย้งทางผลประโยชน์

  บริษัทและบริษัทย่อยมีรายการระหว่างกันที่เป็นไปตามลักษณะปรกติของธุรกิจการค้า
  ที่มีการทำสัญญา มีการกำหนดราคา เป็นไปตามการดำเนินธุรกิจ ปรกติและไม่มีความขัดแย้งทาง
  ผลประโยชน์ เนื่องจากสัดส่วนการถือหุ้นในบริษัทย่อยทั้งหมดถือเสมือนเป็นบริษัทเดียวกัน โดยแบ่ง
  แยกความรับผิดชอบเพื่อให้เกิดความชัดเจน

  สำหรับรายการระหว่างกันของกรรมการหรือพนักงานจะใช้หลักเดียวกับลูกค้าทั่วไป ยกเว้น
  ในกรณีที่มีส่วนได้เสียเกินกว่าปกติจะเป็นการร่วมพิจารณาโดยอาศัยมติที่ประชุม
  รายการระหว่างกัน ทุกรายการมีการตรวจสอบจากฝ่ายตรวจสอบภายในอีกชั้นหนึ่ง
  และได้จัดทำรายงานขนาดรายการ
  ความจำเป็นและเหตุผลในเรื่องรายการระหว่างกันไว้ในรายงานของคณะกรรมการตรวจสอบทุกครั้ง

7.  จรรยาบรรณทางธุรกิจ

  คณะกรรมการบริษัท จัดให้มีจรรยาบรรณทางธุรกิจของคณะกรรมการและของพนักงาน เพื่อเป็น
  แนวทางปฏิบัติให้สอดคล้องกับหลักการกำกับดูแลกิจการที่ดี เป็นมาตรฐานเพื่อประโยชน์ต่อบริษัท

ผู้ถือหุ้น กรรมการ พนักงาน และผู้มีส่วนได้เสียอื่นๆ

  (รายละเอียดของจรรยาบรรณทางธุรกิจของคณะกรรมการ และจรรยาบรรณ
  ทางธุรกิจของพนักงาน ปรากฏอยู่ในเอกสารแนบ 3)

  8. การถ่วงดุลของกรรมการที่ไม่เป็นผู้บริหาร

  คณะกรรมการบริษัท มีจำนวน 14 ท่าน ประกอบด้วย

-   กรรมการที่เป็นผู้บริหาร 5 ท่าน

-   กรรมการที่ไม่ได้เป็นผู้บริหาร 3 ท่าน

-   กรรมการที่เป็นอิสระ 6 ท่าน

  กรรมการอิสระคิดเป็นร้อยละ 43% ของกรรมการทั้งคณะ ซึ่งถือเป็นสัดส่วนที่คณะกรรมการ อิสระ
  และกรรมการที่ไม่ได้เป็นผู้บริหารสามารถถ่วงดุลในการบริหารงานของผู้บริหารได้

9.  การรวมหรือแยกตำแหน่ง

-   ประธานกรรมการเป็นกรรมการอิสระ และไม่มีความสัมพันธ์ใด ๆ กับฝ่ายบริหาร

-   ประธานกรรมการไม่เป็นบุคคลเดียวกันกับกรรมการผู้จัดการ เพื่อเป็นการแบ่งแยกหน้าที่
    ในการกำหนดนโยบายการกำกับดูแลและการบริหารจัดการให้เป็นไปตามนโยบาย

10. ค่าตอบแทนกรรมการและผู้บริหาร

  บริษัทได้กำหนดค่าตอบแทนกรรมการไว้อย่างชัดเจน ผ่านการอนุมัติจากที่ประชุมผู้ถือหุ้น
  โดยได้พิจารณาเปรียบเทียบกับอุตสาหกรรมเดียวกันเท่าที่จะสามารถมีข้อมูลอ้างอิงได้
  โดยกรรมการ
  ที่ได้รับมอบหมายให้มีหน้าที่และความรับผิดชอบเพิ่มมากขึ้นจะได้รับการพิจารณาค่าตอบแทนที่เหมาะสมกับหน้าที่และความรับผิดชอบ
  มีการแต่งตั้งคณะอนุกรรมการพิจารณาค่าตอบแทน เพื่อวางแนวทาง
  การกำหนดค่าตอบแทนของกรรมการ ผู้บริหาร และพนักงานเพื่อดำรงความยุติธรรม
  และความสมเหตุ สมผล

11. การประชุมคณะกรรมการบริษัท

  การประชุมคณะกรรมการบริษัทกำหนดให้มีขึ้นอย่างต่อเนื่อง โดยฝ่ายสำนักกรรมการ
  จะจัดทำตารางการประชุมคณะกรรมการบริษัท คณะกรรมการบริหาร และคณะกรรมการตรวจสอบ
  เป็นตารางปีล่วงหน้าเพื่อกรรมการสามารถจัดสรรเวลาได้ มีการจัดส่งหนังสือเชิญประชุมวาระ
  การประชุมและเอกสารประกอบการประชุมล่วงหน้า
  เพื่อให้คณะกรรมการมีเวลาเพียงพอที่จะศึกษา ข้อมูลก่อนการร่วมประชุม
  การประชุมแต่ละครั้งจะใช้เวลาประมาณ 3 ชั่วโมง ในการประชุม
  แต่ละครั้งกรรมการแต่ละท่านจะประเมินการประชุมและรับทราบผลสรุปการประเมิน
  ตลอดจนข้อเสนอแนะต่างๆเพื่อการปรับปรุงพัฒนาให้การประชุม เป็นไปอย่างมีประสิทธิภาพ
  และสมประโยชน์ มีการจัดทำรายงานการประชุมเป็นลายลักษณ์อักษร
  จัดเก็บรายงานที่ผ่านการรับรองจากคณะกรรมการ
  พร้อมให้กรรมการและผู้มีส่วนเกี่ยวข้องตรวจสอบได้

  11.1 การประเมินผลตนเองของคณะกรรมการบริษัท

  ฝ่ายจัดการได้จัดให้มีการประเมินผลการทำงานของคณะกรรมการบริษัท
  โดยจัดส่งแบบประเมินตนเอง ให้กับคณะกรรมการบริษัท
  และแบบประเมินผลงานของประธานเจ้าหน้าที่บริหาร ปีละ 1 ครั้ง
  ซึ่งได้จัดทำในช่วงเดือนมกราคมของทุกปี เพื่อประเมินการทำงานในช่วงปีที่ผ่านมา
  เพื่อใช้ในการปรับปรุงการปฏิบัติหน้าที่ของคณะกรรมการ

12. คณะอนุกรรมการ

คณะกรรมการได้แต่งตั้งคณะอนุกรรมการเพื่อพิจารณากลั่นกรองเรื่องต่างๆ เพื่อนำเสนอให้
คณะกรรมการพิจารณาในระหว่างปี 2549 ดังนี้

  คณะกรรมการตรวจสอบ ได้มีการแต่งตั้งครั้งแรก เมื่อวันที่ 1 กุมภาพันธ์ 2543
  มีวาระการดำรงตำแหน่งคราวละ 2 ปี และในปี 2549 คณะกรรมการตรวจสอบชุดเดิม
  ยังคงดำรง ตำแหน่งในวาระกรรมการ คือ ระหว่างวันที่ 1 กุมภาพันธ์ 2549 ถึง 30 เมษายน
  2551

  คณะกรรมการตรวจสอบมีการกำหนดตารางการประชุมในแต่ละปีไว้อย่างชัดเจน
  ในการประชุมเพื่อพิจารณางบดุลของบริษัทแต่ละไตรมาส จะเชิญตัวแทนจากผู้สอบบัญชี เพื่อซักถาม
  และตอบข้อสงสัยทุกครั้ง และมีการจัดทำรายงานการประชุมเสนอต่อคณะกรรมการบริษัททุกครั้ง

  คณะอนุกรรมการพิจารณาค่าตอบแทน
  คณะกรรมการบริษัทได้แต่งตั้งคณะกรรมการพิจารณาค่าตอบแทนขึ้นเมื่อวันศุกร์ที่ 10 พฤศจิกายน
  2549 คณะกรรมการพิจารณาค่าตอบแทนได้รับ
  มอบหมายให้พิจารณาแนวทางการกำหนดค่าตอบแทน เบี้ยประชุมและผลตอบแทนอื่นๆของคณะ
  กรรมการ คณะกรรมการบริหาร ผู้บริหาร และพนักงานของบริษัท เพื่อให้เกิด ความเหมาะสม
  ยุติธรรม

13. ระบบการควบคุม และการตรวจสอบภายใน

  คณะกรรมการบริษัท ได้สนับสนุนหลักการกำกับดูแลกิจการโดยมอบหมายให้ คณะกรรมการ
  ตรวจสอบ ประสานงานกับผู้สอบบัญชีรับอนุญาต
  เพื่อสอบทานระบบการรายงานทางการเงินให้เป็นไป อย่างถูกต้องครบถ้วน

  ฝ่ายตรวจสอบภายในของบริษัททำหน้าที่ตรวจสอบและประเมินผลวิธีการดำเนินงานของระบบงานที่เกี่ยวข้อง
  และให้คำแนะนำเพื่อแก้ไขการทำงานให้ถูกต้องตรงตามนโยบาย
  ทั้งนี้บริษัทได้ปรับปรุงนโยบายเชิงธุรกิจให้มีความยืดหยุ่น เหมาะสมกับภาวะตลาด
  และกฎระเบียบต่างๆ ที่เกี่ยวข้องอยู่เสมอ
  ฝ่ายตรวจสอบภายในของบริษัทจะรายงานตรงต่อคณะกรรมการตรวจสอบ
  มีการกำหนดหน้าที่และแผนงานแต่ละปีไว้อย่างชัดเจน
  โดยมุ่งเน้นการรักษาผลประโยชน์ของผู้มีส่วนได้เสียอย่างเหมาะสมยุติธรรม

14. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและ
  สารสนเทศทางการเงินที่ปรากฏในรายงานประจำปี
  งบการเงินของบริษัทจัดทำขึ้นตามมาตรฐานการบัญชีที่รับรองทั่วไปในประเทศไทย
  มีการเปิดเผยข้อมูลสำคัญ อย่างเพียงพอในหมายเหตุประกอบงบการเงิน

  บริษัทมีระบบควบคุมภายในที่เชื่อถือได้ ว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  ป้องกันไม่ให้เกิดการทุจริตหรือการดำเนินการที่ผิดปกติได้

15. ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และ ทั่วถึง
  ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญ
  ที่อาจมีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
  ดังกล่าวเพื่อให้ผู้ลงทุนและ ผู้ที่เกี่ยวข้องได้รับทราบ
  โดยผ่านช่องทางที่เหมาะสมอย่างต่อเนื่องสม่ำเสมอ สำหรับการติดต่อพบปะ กับนักลงทุน
  นักวิเคราะห์ และสื่อมวลชนนั้น คณะกรรมการบริหารจะเป็นผู้ให้ข้อมูลในรูปแบบของ
  การร่วมกิจกรรมกับตลาดหลักทรัพย์ในงานบริษัทจดทะเบียนพบนักลงทุน (Opportunity Day)
  หรือการเชิญนักวิเคราะห์ มาที่บริษัท หรือพาชมความคืบหน้าโครงการต่างๆ ตลอดจนการจัดทำ
  รายงานความคืบหน้าโครงการ ข้อมูลที่เป็นประโยชน์ต่อนักลงทุนทั่วไป จัดส่งให้อย่างสม่ำเสมอ
  ในโอกาสที่ได้รับเชิญจากสื่อมวลชน หรือนักวิเคราะห์เพื่อร่วมแสดงความคิดเห็น หรือเผยแพร่
  ข้อมูลต่างๆ ทางแผนกนักลงทุนสัมพันธ์ ของฝ่ายสำนักกรรมการ จะเป็นผู้ประสานงานและ
  อำนวยความสะดวก ในด้านต่างๆให้กับผู้เกี่ยวข้องทุกฝ่าย สำหรับผู้ถือหุ้นและประชาชนทั่วไป
  ที่ต้องการข้อมูลบริษัทสามารถรับบริการด้านข้อมูล และข่าวสารได้ที่ แผนกนักลงทุนสัมพันธ์
  ฝ่ายสำนักกรรมการ โทร. 02-285-5011 ต่อ 133 หรือที่ Website www.lpn.co.th

(5) การดูแลเรื่องการใช้ข้อมูลภายใน

บริษัทกำหนดเรื่องการห้ามเปิดเผยข้อมูลภายในให้แก่บุคคลนอกไว้ในจรรยาบรรณทางธุรกิจของกรรมการ
สำหรับจรรยาบรรณทางธุรกิจของพนักงาน มีการกำหนดไว้ในคู่มือพนักงานโดยให้ผู้บังคับบัญชา
และฝ่ายทรัพยากรมนุษย์เป็นผู้ดูแลตรวจสอบ เพื่อให้เกิดความมั่นใจว่า
พนักงานได้ปฏิบัติตามข้อกำหนดที่ได้วางไว้อย่างถูกต้อง

การรายงานการเปลี่ยนแปลงการถือครองหลักทรัพย์ของคณะกรรมการต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
บริษัทกำหนดให้กรรมการทุกท่านมีหน้าที่แจ้งเรื่องการเปลี่ยนแปลงโดยทันทีผ่านทางแผนกนักลงทุนสัมพันธ์
สังกัดฝ่ายสำนักกรรมการเพื่อจัดทำรายงานส่งให้สำนักงานคณะกรรมการกำกับหลักทรัพย์และตลาดหลักทรัพย์
รวมถึงการจัดทำบันทึกการเปลี่ยนแปลงและสรุปจำนวนหลักทรัพย์ของคณะกรรมการเป็นรายบุคคลเพื่อนำเสนอให้แก่คณะกรรมการบริษัททราบในการประชุมทุกครั้ง

ระบบข้อมูลของบริษัท ได้มีการกำหนดลำดับความสำคัญ และอำนาจของผู้ที่สามารถ พิจารณา
ตรวจสอบแก้ไขข้อมูลเป็นขั้นตอนชัดเจน โดยมีฝ่ายสารสนเทศที่ทำหน้าที่ ดูแลตรวจสอบความครบถ้วน
ถูกต้องอยู่เสมอ

(6) บุคลากร

พนักงานของบริษัทตามโครงสร้างการบริหารในปี 2549 ซึ่งรวมทั้งพนักงาน บริษัท แอล.พี.เอ็น.
ดีเวลลอปเมนท์ จำกัด (มหาชน) และบริษัท ลุมพินี พรอพเพอร์ตี้ มาเนจเมนท์ จำกัด
มีจำนวนทั้งสิ้น 540 คน ประกอบด้วย

  - สายงานบริหารงานขายอสังหาริมทรัพย์ จำนวน 88 คน

  - สายงานบริหารงานก่อสร้าง จำนวน 61 คน

  - สายงานบริหารอาคารชุด จำนวน 195 คน

  - สายงานการเงิน จำนวน 63 คน

  - สายงานอำนวยการ จำนวน 44 คน

  - สายงานสำนักกรรมการ จำนวน 38 คน

  - สายงานอื่น ๆ จำนวน 51 คน

ผลตอบแทนรวมของพนักงาน 540 คน ในปี 2549 เป็นจำนวนเงินทั้งสิ้นประมาณ 205 ล้านบาท
ซึ่งรวมโบนัสและผลตอบแทนจากการขายแล้ว

ในการพัฒนาองค์การ บริษัทได้นำตัวแบบการจัดการ Balanced Scorecard
มาใช้ในการกำหนดกลยุทธ์ การดำเนินงานของบริษัทใน 4 มิติ ประกอบด้วย

  - มิติด้านการเงิน (Finance Perspective)

  - มิติลูกค้า (Customer Perspective)

  - มิติด้านกระบวนการภายใน (Internal Process Perspective)

  - มิติด้านบุคลากร (People Perspective)

ดังนั้นในการดำเนินงานของบริษัทจึงได้ให้ความสำคัญกับมิติทั้ง 4 ด้านทั้งนี้ เพื่อสร้าง
ความสมดุลในการดำเนินการและได้กำหนดแผนภูมิกลยุทธ์เพื่อเป็นแนวทางในการกำหนดทิศทางการจัดการภายใต้การสร้างความสมดุลของทั้ง
4 มิติ นอกจากนั้นยังเพิ่มความสำคัญกับการบริหารจัดการสิ่งแวดล้อมและสังคมไม่ว่าระหว่างก่อสร้าง
หรือบริหารชุมชนหลังจากส่งมอบโครงการกับเจ้าของร่วม

ในการพัฒนาพนักงานบริษัทได้นำตัวแบบการจัดการขีดสมรรถนะ หรือความสามารถ (Competency
Model) มาใช้เป็นเครื่องมือในการพัฒนาบุคลากร
โดยในขั้นต้นได้มุ่งเน้นที่การพัฒนาขีดความสามารถหลัก (Core Competency)
ให้กับพนักงานทุกระดับด้วยวิธีการประเมินขีดความสามารถของพนักงานแต่ละคน เพื่อนำผลมาใช้
จัดทำแผนการพัฒนาพนักงานเป็นรายบุคคล (Individual Development Plan หรือ IDP)

ในด้านสวัสดิภาพอนามัยและความปลอดภัยของพนักงานบริษัทฯให้ความสำคัญในด้านสวัสดิภาพ และ
ความปลอดภัยในการทำงานของพนักงานทุกคน
โดยจะปฏิบัติตามมาตรฐานด้านสวัสดิภาพและความปลอดภัย ตามที่กฎหมายกำหนดทุกประเภท
นอกจากนี้บริษัทฯยังให้ความคุ้มครองในรูปของสวัสดิการสิทธิประโยชน์ เกี่ยวกับการประกันชีวิตหมู่
ประกันอุบัติเหตุหมู่ และประกันสุขภาพหมู่ให้แก่พนักงานทุกคนตลอดจนมี
โครงการสวัสดิการตรวจสุขภาพประจำปีให้แก่พนักงานทุกคน
นอกจากนี้ยังได้จัดตั้งหน่วยงานด้านความ ปลอดภัย และเจ้าหน้าที่ด้าน
ความปลอดภัยออกตรวจพื้นที่อย่างสม่ำเสมอด้วย

นอกจากนี้ บริษัทยังให้ความสำคัญในเรื่องจริยธรรมและคุณธรรมของพนักงาน
โดยจัดกิจกรรมส่งเสริมการทำความดีในด้านต่างๆอย่างต่อเนื่อง เช่น
การร่วมบำเพ็ญตนเพื่อสาธารณประโยชน์ การปฏิบัติตามหลักธรรมของพระพุทธศาสนา เป็นต้น
เพื่อสร้างต้นแบบการทำความดีให้เกิดขึ้นและขยายผลไปยังบุคคลอื่นๆ ในสังคมมากยิ่งขึ้น